**RETRACKING**

Izjava za javnost ob prvi konferenci projekta RETRACKING

V ponedeljek 29. . Januarja je v hali Predonzani na Piazza Unità 1, na sedežu Furlanije Julijske Krajine v Trstu, potekala konferenca za predstavitev projekta "RETRACKING - **Krožni ekonomiji naproti: sledljivost izdelkov iz kompozitov, ojačenih s steklenimi vlakni, ki je sofinanciran v okviru programa** VA Italija-Slovenija 2014-2020.

Projekt promovira inovativne rešitve ki podpirajo nove poslovne modele za prehod v krožno gospodarstvo in predstavljajo priložnost gospodarstvu programskega območja. Pametni specializaciji obeh držav, ki sodelujeta v program, dajeta velik poudarek pomenu prehoda v krožno gospodarstvo, kot tudi Evropska Unija, kjer je v sprejemanju sveženj zakonodaje za prehod na krožno gospodarstvo, ki se osredotoča predvsem na odpadke. V sklopu teh prizadevanj je bila objavljena sredi januarja 2018 posebna strategija za plastiko.

Omenjena strategija napoveduje, da moramo izzive, ki jih predstavljajo proizvodnja, potrošnja in ravnanje z odpadno plastiko spremeniti v priložnosti za EU z vidika konkurenčnosti evropske industrije. Na konferenci predstavljene prakse, ki omogočajo zapiranje snovnih tokokrogov kompozitnih materialov ojačenih s steklenimi vlakni kažejo, kako se je možno s sodelovanjem partnerjev po vrednostni verigi, ob uporabi novih tehnologij soočiti s temi izzivi.

Na dogodku sodelujejo Tehnološki park Polo iz Pordenone, ki je vodilni partner projekta skupaj z ostalimi partnerji Gees Recycling, Infordata, Zavod za Gradbeništvo in Gospodarska Zbornica Slovenije. Italijanski partnerji prispevajo metodologijo za pretvorbo odpadkov kompozitnih materialov ojačenih s steklenimi vlakni v surovino, medtem ko slovenski partnerji ponujajo tehnologijo zbiranja in ločevanje odpadkov.

Trst, 29. Januar